CELEX: 62008CA0138
Language: lt
Date: 2009-10-15 00:00:00
Title: Byla C-138/08: 2009 m. spalio 15 d. Teisingumo Teismo (ketvirtoji kolegija) sprendimas ( Fővárosi Ítélőtábla (Vengrijos Respublika) prašymas priimti prejudicinį sprendimą) Hochtief AG, Linde-Kca-Dresden GmbH prieš Közbeszerzések Tanácsa Közbeszerzési Döntőbizottság (Viešojo darbų pirkimo sutarčių sudarymo tvarka — Įsigaliojus Direktyvai 2004/18/EB, tačiau nepasibaigus jos perkėlimo terminui pradėtos procedūros — Derybų skelbiant apie pirkimą procedūros — Pareiga priimti minimalų tinkamų kandidatų skaičių — Pareiga užtikrinti realią konkurenciją)

5.12.2009   
            
            
               LT
            
            
               Europos Sąjungos oficialusis leidinys
            
            
               C 297/9
            
         2009 m. spalio 15 d. Teisingumo Teismo (ketvirtoji kolegija) sprendimas (Fővárosi Ítélőtábla (Vengrijos Respublika) prašymas priimti prejudicinį sprendimą) Hochtief AG, Linde-Kca-Dresden GmbH prieš Közbeszerzések Tanácsa Közbeszerzési Döntőbizottság
   
   (Byla C-138/08) (1)
   
   (Viešojo darbų pirkimo sutarčių sudarymo tvarka - Įsigaliojus Direktyvai 2004/18/EB, tačiau nepasibaigus jos perkėlimo terminui pradėtos procedūros - Derybų skelbiant apie pirkimą procedūros - Pareiga priimti minimalų tinkamų kandidatų skaičių - Pareiga užtikrinti realią konkurenciją)
   2009/C 297/06
   Proceso kalba: vengrų
   
      Prašymą priimti prejudicinį sprendimą pateikęs teismas
   
   
      Fővárosi Ítélőtábla
   
   
      Šalys pagrindinėje byloje
   
   
      Ieškovės: Hochtief AG, Linde-Kca-Dresden GmbH
   
   
      Atsakovė: Közbeszerzések Tanácsa Közbeszerzési Döntőbizottság
   
   
      Dalyvayjant: Budapest Főváros Önkormányzata
   
   
      Dalykas
   
   Prašymas priimti prejucidinį sprendimą — Fővárosi Itélőtabla — 1993 m. birželio 14 d. Tarybos direktyvos 93/37/EEB dėl viešojo darbų pirkimo sutarčių sudarymo tvarkos derinimo (OL L 199, p. 54; 2004 m. specialusis leidimas lietuvių k., 6 sk., 2 t., p. 163) 22 straipsnio 2 ir 3 dalių bei 2004 m. kovo 31 d. Europos Parlamento ir Tarybos direktyvos 2004/18/EB dėl viešojo darbų, prekių ir paslaugų pirkimo sutarčių sudarymo tvarkos derinimo (OL L 134, p. 114; 2004 m. specialusis leidimas lietuvių k., 6 sk., 7 t., p. 132) 44 straipsnio 3 dalies aiškinimas — Galimybė tęsti derybų skelbiant apie pirkimą procedūrą, jei tinkamų kandidatų yra mažiau nei skelbime apie pirkimą numatyta minimali riba ir minėtose direktyvose šiam tikslui numatytas minimalus skaičius.
   
      Rezoliucinė dalis
   
   
               1.
            
            
               2004 m. kovo 31 d. Europos Parlamento ir Tarybos direktyva 2004/18/EB dėl viešojo darbų, prekių ir paslaugų pirkimo sutarčių sudarymo tvarkos derinimo netaikoma sprendimui, kurį perkančioji organizacija priėmė viešojo darbų pirkimo procedūroje prieš pasibaigiant šios direktyvos perkėlimo į nacionalinę teisę terminui.
            
         
               2.
            
            
               1993 m. birželio 14 d. Tarybos direktyvos 93/37/EEB dėl viešojo darbų pirkimo sutarčių sudarymo tvarkos derinimo su pakeitimais, padarytais 1997 m. spalio 13 d. Europos Parlamento ir Tarybos direktyva 97/52/EB, 22 straipsnio 3 dalis turi būti aiškinama taip, jog kai sutartis sudaroma derybų būdu, o tinkamų kandidatų skaičius nesiekia atitinkamai procedūrai nustatytos minimalios ribos, perkančioji organizacija vis dėlto gali tęsti procedūrą pakviesdama tinkamą kandidatą arba tinkamus kandidatus derėtis dėl šios sutarties sąlygų.
            
         
               3.
            
            
               Direktyva 93/37 su pakeitimais, padarytais Direktyva 97/52, turi būti aiškinama taip, jog pareiga užtikrinti tikrą konkurenciją yra įvykdoma, jeigu perkančioji organizacija derybų procedūrą taiko šios direktyvos 7 straipsnio 2 dalyje nurodytomis sąlygomis.
            
         
      (1)  OL C 183, 2008 7 19.